ಕಬೀರ್ ಬೇಡಿ

ಕಬೀರ್ ಬೇಡಿ (ಜನನ 1946ರ ಜನವರಿ 16ರಂದು) ಅಂತರರಾಷ್ಟ್ರೀಯ ಮಟ್ಟದಲ್ಲಿ ಪ್ರಶಂಸೆ ಪಡೆದಿರುವ ಭಾರತದ ಓರ್ವ ದೂರದರ್ಶನ ಹಾಗೂ ಚಲನಚಿತ್ರ ನಟ. ಅವನ ಚಲನಚಿತ್ರ ಹಾಗೂ ದೂರದರ್ಶನ ಸಂಬಂಧಿ ವೃತ್ತಿಜೀವನವು ಭಾರತ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ಮತ್ತು ಯುರೋಪ್‌‌ನ ಅನೇಕ ದೇಶಗಳಾದ್ಯಂತ ವ್ಯಾಪಿಸಿದೆ.....Taj Mahal: An Eternal Love Story ನಲ್ಲಿನ ಷಹಜಹಾನ್‌ ಸಾಮ್ರಾಟನ ಪಾತ್ರದಿಂದಾಗಿ ಆತ ಗಮನ ಸೆಳೆದಿದ್ದಾನೆ. ಕಿರು TV ಸರಣಿಯಲ್ಲಿನ ಸಂದೋಕನ್‌ ಎಂಬ ಕಡಲುಗಳ್ಳನ ಪಾತ್ರ ನಿರ್ವಹಣೆಯಿಂದಾಗಿ ಮತ್ತು 1983ರಲ್ಲಿ ಬಂದ ಜೇಮ್ಸ್‌ ಬಾಂಡ್‌ ಚಲನಚಿತ್ರವಾದ ಆಕ್ಟೋಪಸಿ ಯಲ್ಲಿ ಆತ ನಿರ್ವಹಿಸಿದ ಗೋಬಿಂದನ ಪಾತ್ರದಿಂದಾಗಿ ಆತ ಯುರೋಪ್‌ನಲ್ಲಿ ಅತ್ಯಂತ ಹೆಸರುವಾಸಿಯಾಗಿದ್ದಾನೆ. ನಿರ್ದಿಷ್ಟವಾಗಿ ಹೇಳುವುದಾದರೆ ಅವನು ಇಟಲಿಯಲ್ಲಿ ಅತ್ಯಂತ ಜನಪ್ರಿಯ ಹಾಗೂ ಇಟಲಿ ಭಾಷೆಯನ್ನು ಆತ ನಿರರ್ಗಳವಾಗಿ ಮಾತಾಡಬಲ್ಲ.

ಕಬೀರ್ ಬೇಡಿ ಈಗಲೂ ಭಾರತದಲ್ಲಿ ನೆಲೆಗೊಂಡಿದ್ದು, ಮುಂಬಯಿಯಲ್ಲಿ ವಾಸಿಸುತ್ತಿದ್ದಾನೆ.
ಜೀವನ ಚರಿತ್ರೆ

ಆರಂಭಿಕ ಜೀವನ

ಭಾರತದಲ್ಲಿನ ಪಂಜಾಬಿ ಕುಟುಂಬವೊಂದರಲ್ಲಿ ಮೂವರು ಮಕ್ಕಳ ಪೈಕಿ ಒಬ್ಬನಾಗಿ ಜನಿಸಿದವನು ಕಬೀರ್ ಬೇಡಿ. ಬ್ರಿಟಿಷ್‌ ವಸಾಹತು ಆಡಳಿತದಿಂದ ಸ್ವಾತಂತ್ರ್ಯವನ್ನು ಪಡೆಯುವುದಕ್ಕಾಗಿ ಹುಟ್ಟಿಕೊಂಡ ಭಾರತದ ಹೋರಾಟಕ್ಕೆ ಅವನ ಕುಟುಂಬವು ತನ್ನನ್ನು ಸಮರ್ಪಿಸಿಕೊಂಡಿತ್ತು. ಅವನ ತಾಯಿಯಾದ ಫ್ರೇದಾ ಬೇಡಿಯು ಕಾಲಾನಂತರದಲ್ಲಿ ಟಿಬೆಟ್ಟಿನ ಬೌದ್ಧಮತಕ್ಕೆ ಮತಾಂತರಗೊಂಡಳು. ಅವನ ತಂದೆಯಾದ ಬಾಬಾ ಪ್ಯಾರೆ ಲಾಲ್‌ ಬೇಡಿ, ಸಿಖ್‌ ಧಾರ್ಮಿಕಪಂಥಕ್ಕೆ ಸೇರಿದ್ದ ಓರ್ವ ಲೇಖಕ ಮತ್ತು ದಾರ್ಶನಿಕನಾಗಿದ್ದ ಮತ್ತು ಅವನ ವಂಶವು ಸಿಖ್ಖರ ಮೊದಲ ಗುರುವಿನಲ್ಲಿ ತನ್ನ ಬೇರುಗಳನ್ನು ಕಂಡುಕೊಂಡಿತು.

ಕಬೀರ್ ಬೇಡಿ ತನ್ನ ಶಾಲಾ ಶಿಕ್ಷಣವನ್ನು ನೈನಿತಾಲ್‌ನಲ್ಲಿನ ಷೇರ್‌ವುಡ್‌ ಕಾಲೇಜಿನಲ್ಲಿ ಪಡೆದ.
ವೈಯಕ್ತಿಕ ಜೀವನ

ಬೇಡಿಯು ಮೂರು ಬಾರಿ ಮದುವೆಯಾಗಿದ್ದು ಮೂವರು ಮಕ್ಕಳನ್ನು ಹೊಂದಿದ್ದಾನೆ. ಅವರೆಂದರೆ, ಪೂಜಾ, ಸಿದ್ಧಾರ್ಥ್‌ ಮತ್ತು ಆಡಂ. ಓರ್ವ ಒಡಿಸ್ಸಿ ನೃತ್ಯಪಟುವಾಗಿದ್ದ ಪ್ರೊತಿಮಾ ಬೇಡಿಯನ್ನು ಅವನು ಮದುವೆಯಾಗಿದ್ದ, ಮತ್ತು ಅವರ ಮಗಳಾದ ಪೂಜಾ ಬೇಡಿಯು ಹಿಂದಿ ಚಲನಚಿತ್ರಗಳಲ್ಲಿ ಓರ್ವ ನಟಿಯಾಗಿ ಬೆಳೆದಳು. ಈಗ ಅವಳು ಒಂದು ನಿಯತಕಾಲಿಕ/ವೃತ್ತಪತ್ರಿಕೆಯಲ್ಲಿ ಅಂಕಣಗಾರ್ತಿಯಾಗಿದ್ದಾಳೆ. USAಯಲ್ಲಿನ ವಿಶ್ವವಿದ್ಯಾಲಯಕ್ಕೆ ತೆರಳಿದ್ದ ಅವರ ಮಗನಾದ ಸಿದ್ಧಾರ್ಥ್‌, ಸ್ಕೀಜೋಫ್ರೇನಿಯಾದ ಒಂದು ಸುದೀರ್ಘ ಇತಿಹಾಸವನ್ನು ಹೊಂದಿದ್ದ ಮತ್ತು 1997ರಲ್ಲಿ ತನ್ನ 26ನೇ ವಯಸ್ಸಿನಲ್ಲಿ ಆತ್ಮಹತ್ಯೆ ಮಾಡಿಕೊಂಡ.

ಪ್ರೊತಿಮಾಳೊಂದಿಗಿನ ಅವನ ವಿವಾಹ ಬಂಧನವು ಮುರಿದುಬೀಳುತ್ತಿದ್ದಂತೆ, ಆತ ಪರ್ವೀನ್‌ ಬಾಬಿಯೊಂದಿಗೆ ಭರ್ಜರಿಯಾಗಿ ಒಂದು ಸಂಬಂಧವನ್ನು ಶುರುಮಾಡಿದ. ಅವರೆಂದೂ ಮದುವೆಯಾಗಲಿಲ್ಲ. ನಂತರ ಆತ ಸುಸಾನ್‌ ಹಂಫ್ರೇಸ್‌ ಎಂಬ ಬ್ರಿಟಿಷ್‌ ಸಂಜಾತೆ ಫ್ಯಾಷನ್‌ ವಿನ್ಯಾಸಕಿಯನ್ನು ಮದುವೆಯಾದ, ಮತ್ತು ಅವರ ಮಗನಾದ ಆಡಂ ಬೇಡಿ ಓರ್ವ ಅಂತರರಾಷ್ಟ್ರೀಯ ರೂಪದರ್ಶಿಯಾಗಿದ್ದಾನೆ. ಆಡಂ ಬೇಡಿ ಇತ್ತೀಚೆಗಷ್ಟೇ ರೋಮಾಂಚಕಾರಿ ಚಿತ್ರವೊಂದರಲ್ಲಿ ಅಭಿನಯಿಸುವ ಮೂಲಕ ಬಾಲಿವುಡ್‌ಗೆ ತನ್ನ ಪಾದಾರ್ಪಣ ಮಾಡಿದ್ದಾನೆ. ಆ ಚಿತ್ರದ ಹೆಸರು: ಹಲೋ? ಕೌನ್‌ ಹೈ!. ಸುಸಾನ್‌ಳೊಂದಿಗಿನ ಈ ಮದುವೆಯೂ ವಿಚ್ಛೇದನದಲ್ಲಿ ಕೊನೆಗೊಂಡಿತು.

1990ರ ದಶಕದ ಅಂತ್ಯದಲ್ಲಿ, ನಿಕ್ಕಿ ಬೇಡಿ ಎಂಬ TV ಮತ್ತು ರೇಡಿಯೋ ನಿರೂಪಕಿಯನ್ನು ಬೇಡಿಯು ಮದುವೆಯಾದ. ಅವರು ಮಕ್ಕಳನ್ನು ಹೊಂದಿರಲಿಲ್ಲ ಮತ್ತು 2005ರಲ್ಲಿ ಅವರು ವಿಚ್ಛೇದನವನ್ನು ಪಡೆದರು. ತೀರಾ ಇತ್ತೀಚೆಗೆ, ಪರ್ವೀನ್‌ ದುಸಾಂಜ್‌ ಎಂಬ ಲಂಡನ್‌-ಮೂಲದ ಮಹಿಳೆಯೊಂದಿಗೆ ಬೇಡಿಯು ಸಂಬಂಧ ಹೊಂದಿದ್ದಾನೆ.

ಕಬೀರ್ ಬೇಡಿ ಬರ್ಮಾದಲ್ಲಿನ ಸ್ವಾತಂತ್ರ್ಯ ಹೋರಾಟದ ಓರ್ವ ಅಚಲ ಬೆಂಬಲಿಗನಾಗಿದ್ದಾನೆ, ಮತ್ತು UKಯ ಬರ್ಮಾ ಆಂದೋಲನದ ಓರ್ವ ಅಧಿಕೃತ ರಾಯಭಾರಿಯಾಗಿ ರೂಪುಗೊಂಡಿದ್ದಾನೆ.
ವೃತ್ತಿ ಜೀವನ

ಕಬೀರ್ ಬೇಡಿ ತನ್ನ ವೃತ್ತಿಜೀವನವನ್ನು ಭಾರತೀಯ ರಂಗಭೂಮಿಯಲ್ಲಿ ಶುರುಮಾಡಿದ ಮತ್ತು ನಂತರದಲ್ಲಿ ಹಿಂದಿ ಚಲನಚಿತ್ರಗಳೆಡೆಗೆ ಸಾಗಿದ. ಒಂದೆರಡು ಹಾಲಿವುಡ್‌ ಚಲನಚಿತ್ರಗಳಲ್ಲೂ ಹಾಗೂ ಯುರೋಪ್‌ನಲ್ಲಿನ ಕೆಲವೊಂದು ದೂರದರ್ಶನ ಕಾರ್ಯಕ್ರಮಗಳಲ್ಲೂ ಅವನು ಕಾರ್ಯನಿರ್ವಹಿಸಿದ್ದಾನೆ. ವಿಶೇಷವಾಗಿ ಯುರೋಪ್‌ನಲ್ಲಿ ಅವನು ಜನಪ್ರಿಯನಾಗಿದ್ದಾನೆ.
ರಂಗಮಂಚದ ಮೇಲಿನ ಅಭಿನಯ

ಓರ್ವ ರಂಗಮಂಚದ ನಟನಾಗಿ, ಕಬೀರ್‌ ಬೇಡಿಯು ಷೇಕ್ಸ್‌ಪಿಯರ್‌ನ ಒಥೆಲೋ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾನೆ. ಅಷ್ಟೇ ಅಲ್ಲ, ತುಘಲಕ್‌ ಎಂಬ ಭಾರತದ ಓರ್ವ ಐತಿಹಾಸಿಕ ಹುಚ್ಚುದೊರೆಯ ಪಾತ್ರದಲ್ಲಿ; ಮತ್ತು ದಿ ವಲ್ಚರ್ಸ್‌ ನಲ್ಲಿ ಓರ್ವ ಆತ್ಮಘಾತುಕ ಮದ್ಯವ್ಯಸನಿಯಾಗಿ ಅವನು ಕಾಣಿಸಿಕೊಂಡಿದ್ದಾನೆ. ಲಂಡನ್‌‌ನಲ್ಲಿ ಆತ ದಿ ಫಾರ್‌ ಪೆವಿಲಿಯನ್ಸ್‌‌ ನಲ್ಲೂ ಕಾಣಿಸಿಕೊಂಡ. ಇದು M. M. ಕಾಯೆಯ ಕಾದಂಬರಿಯ ವೆಸ್ಟ್‌ ಎಂಡ್‌ ವಲಯದ ಒಂದು ಸಂಗೀತಮಯ ರೂಪಾಂತರವಾಗಿದ್ದು, ಷಾಫ್ಟ್ಸ್‌ಬರಿ ಥಿಯೇಟರ್‌ನಲ್ಲಿ ಪ್ರದರ್ಶನಗೊಂಡಿತು.
ಚಲನಚಿತ್ರ ವೃತ್ತಿಜೀವನ

ಜೇಮ್ಸ್‌ ಬಾಂಡ್‌ ಚಲನಚಿತ್ರವಾದ ಆಕ್ಟೋಪಸಿ ಯಲ್ಲಿ, ಗೋಬಿಂದ ಎಂಬ, ಖಳನಾಯಕನ ಸಹಾಯಕನ ಪಾತ್ರವನ್ನು ಅವನು ನಿರ್ವಹಿಸಿದ. ಆರಂಭದಿಂದ ಅಂತ್ಯದವರೆಗೂ ರೋಜರ್‌ ಮೂರ್‌‌ನೊಂದಿಗೆ ಸೆಣಸುವುದು ಅವನ ಪಾತ್ರವಾಗಿತ್ತು.

60ಕ್ಕೂ ಹೆಚ್ಚಿನ ಭಾರತೀಯ ಬಾಲಿವುಡ್‌ ಚಲನಚಿತ್ರಗಳಲ್ಲಿ ಕಬೀರ್‌ ನಟಿಸಿದ್ದಾನೆ. ಐತಿಹಾಸಿಕ ಮಹಾಕಾವ್ಯವಾದ.....Taj Mahal: An Eternal Love Story ದಲ್ಲಿ, ಷಹಜಹಾನ್‌ ಸಾಮ್ರಾಟನಾಗಿ ಕಬೀರ್‌ ಕಾಣಿಸಿಕೊಂಡ. ಬಾಲಿವುಡ್‌ ಚಿತ್ರಗಳಲ್ಲಿ ಅವನು ಕಾಣಿಸಿಕೊಂಡ ಇತರ ಪಾತ್ರಗಳಲ್ಲಿ, ರಾಜ್‌ ಖೋಸ್ಲಾನ ಕಚ್ಚೆ ಧಾಗೆ, ರಾಕೇಶ್‌ ರೋಷನ್‌‌ನ ಖೂನ್‌ ಭರೀ ಮಾಂಗ್‌ ಮತ್ತು ಫರಾಹ್‌ ಖಾನ್‌‌ಳ ಮೈ ಹೂಂ ನಾ ಚಿತ್ರಗಳ ಪಾತ್ರಗಳು ಸೇರಿವೆ. ಭಾರತೀಯ TVಯಲ್ಲಿನ ಡೈರೆಕ್ಟರ್ಸ್‌ ಕಟ್‌ ಎಂಬ ಹೆಸರಿನ, ತನ್ನದೇ ಸ್ವಂತದ ಚಲನಚಿತ್ರರಂಗಕ್ಕೆ ಸಂಬಂಧಿಸಿದ ಮಾತುಕತೆಗಳ ಕಾರ್ಯಕ್ರಮದಲ್ಲಿ ಆತ ಕಾಣಿಸಿಕೊಂಡಿದ್ದ. ಇದು ದೇಶದ ಅಗ್ರಗಣ್ಯ ನಿರ್ದೇಶಕರನ್ನು ಸಂದರ್ಶಿಸುವುದನ್ನು ಒಳಗೊಂಡಿದ್ದ 13-ಭಾಗಗಳ ವಿಶೇಷ ಸರಣಿಯಾಗಿತ್ತು.

ಪ್ರಸ್ತುತ, ಹೃತಿಕ್‌ ರೋಷನ್‌ (ಕೈಟ್ಸ್‌ ), ಗೋವಿಂದಾ (ಷೋಮನ್‌ ), ಮತ್ತು ಅಕ್ಷಯ್‌ ಕುಮಾರ್‌ (ಬ್ಲೂ ) ಮೊದಲಾದ ಕಲಾವಿದರೊಂದಿಗೆ ಕಬೀರ್‌ ಚಿತ್ರೀಕರಣದಲ್ಲಿ ತೊಡಗಿಸಿಕೊಂಡಿದ್ದಾನೆ. ಕಾಮಗಾಟ ಮಾರು ಎಂಬ ಹೆಸರಿನ ದೀಪಾ ಮೆಹ್ತಾಳ ಮುಂದಿನ ಚಲನಚಿತ್ರದಲ್ಲಿ ಆತ ಅಮಿತಾಭ್‌ ಬಚ್ಚನ್‌ ಹಾಗೂ ಜಾನ್‌ ಅಬ್ರಹಾಂರೊಂದಿಗೆ ಕಾಣಿಸಿಕೊಳ್ಳಲಿದ್ದಾನೆ.

ಕೊಲಂಬಿಯಾ ಪಿಕ್ಚರ್ಸ್‌‌ನ ದಿ ಬೀಸ್ಟ್‌ ಆಫ್‌ ವಾರ್‌ ಎಂಬ ಚಲನಚಿತ್ರದಲ್ಲಿ ಕಬೀರ್‌ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾನೆ. ಆಫ್ಘಾನಿಸ್ತಾನದಲ್ಲಿನ ರಷ್ಯಾದ ಯುದ್ಧವನ್ನು ಕುರಿತಾದ ಈ ಚಲನಚಿತ್ರವನ್ನು ಕೆವಿನ್‌ ರೆನಾಲ್ಡ್ಸ್‌ ನಿರ್ದೇಶಿಸಿದ್ದಾನೆ. ಇಷ್ಟೇ ಅಲ್ಲದೇ, ಮಾರ್ಕೋ ಪೋಂಟಿ ನಿರ್ದೇಶಿಸಿದ ಆಂಡಾಟಾ ರಿಟೊರ್ನೊ ಎಂಬ ಇಟಲಿ ಭಾಷೆಯ ಚಿತ್ರದಲ್ಲಿ ಕಬೀರ್‌ ಪ್ರಧಾನ ಪಾತ್ರವನ್ನು ನಿರ್ವಹಿಸಿದ್ದು, ಇದು ಪ್ರತಿಷ್ಠಿತ ಡೇವಿಡ್‌ ಡಿ ಡೊನಾಟೆಲ್ಲೋ ಪ್ರಶಸ್ತಿಯನ್ನು ಗೆದ್ದುಕೊಂಡಿದೆ.
ದೂರದರ್ಶನದ ವೃತ್ತಿಜೀವನ

ಅಮೆರಿಕಾದ ದೂರದರ್ಶನದ ಪರಮಾವಧಿಯ ಮತ್ತು ದಿನದ ಅವಧಿಯ ಸರಣಿಗಳು ಮತ್ತು ಕಿರುಸರಣಿಗಳಲ್ಲಿ ಕಬೀರ್‌ ವ್ಯಾಪಕವಾಗಿ ಕಾಣಿಸಿಕೊಂಡಿದ್ದು, ಹಾಲ್‌ಮಾರ್ಕ್‌ನ ಆಫ್ರಿಕಾದ ಮಹಾಕಾವ್ಯ ಫರ್ಬಿಡನ್‌ ಟೆರಿಟರಿ ಹಾಗೂ ಕೆನ್‌ ಫೊಲೆಟ್‌ನ ಆನ್‌ ವಿಂಗ್ಸ್‌ ಆಫ್‌ ಈಗಲ್ಸ್‌ ಹಾಗೂ ರೆಡ್‌ ಈಗಲ್‌‌ ಕೂಡಾ ಈ ಸರಣಿಯಲ್ಲಿ ಸೇರಿವೆ. NBCಗಾಗಿ ನಿರ್ಮಾಣಗೊಂಡ ದಿ ಲಾಸ್ಟ್‌ ಎಂಪೈರ್‌ ನಲ್ಲಿ ಆತ ಫ್ರೈಯಾರ್‌ ಸ್ಯಾಂಡ್ಸ್‌ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾನೆ. ಡೈನಾಸ್ಟಿ, ಮರ್ಡರ್‌ ಷೀ ರೋಟ್‌, ಮ್ಯಾಗ್ನಮ್‌, P.I., ಹಂಟರ್‌, ನೈಟ್‌ ರೈಡರ್‌ ಮತ್ತು...Highlander: The Series ಇವೇ ಮೊದಲಾದವು ಆತ ಪಾತ್ರ ನಿರ್ವಹಿಸಿದ ಇತರ ಸರಣಿಗಳಾಗಿವೆ.

ಯುರೋಪ್‌ನಲ್ಲಿ, ಸಂದೋಕನ್‌ ಪಾತ್ರವು ಅವನಿಗೆ ಅತೀವವಾದ ಯಶಸ್ಸನ್ನು ತಂದುಕೊಟ್ಟಿತು. ಬ್ರಿಟಿಷ್‌ ವಸಾಹತು ಕಾಲಗಳಲ್ಲಿನ ಅವಧಿಯ ಏಷ್ಯಾದ ಓರ್ವ ಸಾಹಸ ಪ್ರಣಯಶೀಲ ಕಡಲುಗಳ್ಳನ ಸುದೀರ್ಘ ಕಥೆಯನ್ನೊಳಗೊಂಡಿದ್ದ ಇದು ಒಂದು ಇಟಲಿ-ಜರ್ಮನ್‌-ಫ್ರೆಂಚ್‌ TV ಸರಣಿಯಾಗಿದ್ದು, ಯುರೋಪ್‌ನಾದ್ಯಂತದ ವೀಕ್ಷಕವೃಂದದ ದಾಖಲೆಗಳನ್ನು ಅದು ಮುರಿಯಿತು‌.. ಇಟಲಿ ದೇಶದ ಅತಿದೊಡ್ಡ ಪ್ರಸಾರಕನಾದ RAI TVಯಲ್ಲಿ ಪ್ರಸಾರವಾಗುವ ಅನ್‌ ಮೆಡಿಕೊ ಇನ್‌ ಫೆಮಿಗ್ಲಿಯಾ ಎಂಬ ಇಟಲಿ ಭಾಷೆಯಲ್ಲಿನ ಪರಮಾವಧಿಯ ಒಂದು ದೂರದರ್ಶನ ಸರಣಿಯಲ್ಲೂ ಸಹ ಕಬೀರ್‌ ಇತ್ತೀಚೆಗೆ ಕಾಣಿಸಿಕೊಂಡಿದ್ದಾನೆ.

ಅಬ್ರಹಾಂ ಎಂಬ ಪ್ರಾಚೀನಕಾಲದ ಮಾನವ ಕುಲಜನಕನ ಪಾತ್ರದಲ್ಲಿನ ಆತನ ಒಂದು ಪ್ರಭಾವಪೂರ್ಣ ಪಾತ್ರನಿರ್ವಹಣೆಯು ಒಂದು ಅತ್ಯಂತ ವಿಭಿನ್ನ ಹಾಗೂ ಇಲ್ಲಿಯವರೆಗೆ ಬಹಿರಂಗಗೊಳ್ಳದಿದ್ದ ಅವನ ಅಭಿನಯದ ಮತ್ತೊಂದು ಮಗ್ಗುಲನ್ನು ಪರಿಚಯಿಸಿತು. ಅಬ್ರಹಾಂನ ಯುವ ವಯಸ್ಸಿನ ಹಾಗೂ ವಯಸ್ಸಾದವನ ಪಾತ್ರಗಳೆರಡರಲ್ಲೂ ಅವನು ಹೀಗೆ ಕಾಣಿಸಿಕೊಂಡಿದ್ದು ಭಾರತದ ದೂರದರ್ಶನದಲ್ಲಿ 1995ರಲ್ಲಿ ಪ್ರಸಾರವಾದ ಬೈಬಲ್‌ ಕಿ ಕಹಾನಿಯಾ ಎಂಬ ಒಂದು ಬೃಹತ್‌ ಸರಣಿಯಲ್ಲಿ. ಸರಣಿಯ ನಿರ್ಮಾಪಕರು ಹಾಗೂ ಪ್ರಾಯೋಜಕರ ನಡುವೆ ತಲೆದೋರಿದ ತೊಂದರೆಗಳ ಪರಿಣಾಮವಾಗಿ ಈ ಸರಣಿಯು ನಂತರದಲ್ಲಿ ಮುಂದುವರಿಯಲಿಲ್ಲ.

ಒಂದು ವರ್ಷಕ್ಕೂ ಹೆಚ್ಚಿನ ಅವಧಿಯ ನಂತರ ದಿ ಬೋಲ್ಡ್‌ ಅಂಡ್‌ ದಿ ಬ್ಯೂಟಿಫುಲ್‌‌ ಕಾರ್ಯಕ್ರಮದಲ್ಲಿ ಕಬೀರ್‌ ಕಾಣಿಸಿಕೊಂಡ. ವಿಶ್ವದಲ್ಲಿನ ಎರಡನೇ ಅತಿ-ಹೆಚ್ಚಿನ ವೀಕ್ಷಣೆಗೊಳಗಾದ ಈ ಕಾರ್ಯಕ್ರಮವನ್ನು 149 ದೇಶಗಳಿಗೆ ಸೇರಿದ ಒಂದು ಶತಕೋಟಿಗೂ ಹೆಚ್ಚಿನ ಜನರು ವೀಕ್ಷಿಸಿದರು.
ಪ್ರಶಸ್ತಿಗಳು ಮತ್ತು ಸಾಧನೆಗಳು

ಅಕಾಡೆಮಿ ಆಫ್‌ ಮೋಷನ್‌ ಪಿಕ್ಚರ್‌ ಆರ್ಟ್ಸ್‌ ಅಂಡ್‌ ಸೈನ್ಸಸ್‌ ಎಂಬ ಪ್ರತಿಷ್ಠಿತ ಸಂಸ್ಥೆಯಲ್ಲಿ ಕಬೀರ್‌ ಮತದಾನದ ಹಕ್ಕನ್ನು ಹೊಂದಿರುವ ಓರ್ವ ಸದಸ್ಯನಾಗಿದ್ದು, ಈ ಸದಸ್ಯರು ಆಸ್ಕರ್‌ ಪ್ರಶಸ್ತಿಗಳನ್ನು ಸಾದರಪಡಿಸುವ ಜವಾಬ್ದಾರಿಯನ್ನು ಹೊತ್ತಿರುತ್ತಾರೆ. ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌ಗೂ ಸಹ ಅವನು ಓರ್ವ ಮತದಾನದ ಹಕ್ಕಿರುವ ಸದಸ್ಯನಾಗಿದ್ದಾನೆ.

ಯುರೋಪ್‌ ಮತ್ತು ಭಾರತದಾದ್ಯಂತ ಹಲವಾರು ಚಲನಚಿತ್ರ, ಜಾಹೀರಾತು ಮತ್ತು ಜನಪ್ರಿಯತೆ ಸಂಬಂಧಿ ಪ್ರಶಸ್ತಿಗಳನ್ನು ಆತ ಗೆದ್ದಿದ್ದಾನೆ.
ಚಲನಚಿತ್ರಗಳ ಪಟ್ಟಿ

ಚಲನಚಿತ್ರಗಳು

*ಬ್ಲೂ (2009) (ಬಿಡುಗಡೆಯಾಗಿದೆ)
*ಕೈಟ್ಸ್‌ (2008) (ನಿರ್ಮಾಣದ ಹಂತದಲ್ಲಿದೆ)
*ಷೋಮನ್‌ (2008) (ನಿರ್ಮಾಣದ ಹಂತದಲ್ಲಿದೆ)
*Ch@t (2007-08) (ರೇಡಿಯೋ ಡ್ಯೂ - ಇಟಲಿಯ ಕಾಲ್ಪನಿಕ ಕೃತಿ)
*ದೋ ರಾಹಾ (2006) (ನಿರ್ಮಾಣದ ಹಂತದಲ್ಲಿದೆ)
*ಜಾನ್‌ಲೇವಾ (2006) (ನಿರ್ಮಾಣದ ನಂತರದ ಹಂತದಲ್ಲಿದೆ)... ರಾಕೇಶ್‌ ಖುಲ್ಲರ್‌
*ಎ ಆಲ್‌ ಎಬೌಟ್‌ ಹರ್‌ (2006) (ಸಿಕ್ಕಿಕೊಂಡಿದೆ/ತಡೆಹಿಡಿಯಲಾಗಿದೆ)
*ಟೇಕ್‌ 3 ಗರ್ಲ್ಸ್‌ (2006) (ಸಿಕ್ಕಿಕೊಂಡಿದೆ/ತಡೆಹಿಡಿಯಲಾಗಿದೆ)... ಮೋ
*ತಾಜ್‌ಮಹಲ್‌ - ಆನ್‌ ಎಟರ್ನಲ್‌ ಲವ್‌ ಸ್ಟೋರಿ (18 ನವೆಂಬರ್‌ 2005) (ಬಿಡುಗಡೆಯಾಗಿದೆ)
*ಬೇವಫಾ (25 ಫೆಬ್ರುವರಿ 2005) (ಬಿಡುಗಡೆಯಾಗಿದೆ)... ಅಂಜಲಿಯ ತಂದೆ
*ಮೈ ಹೂಂ ನಾ (30 ಏಪ್ರಿಲ್‌ 2004) (ಬಿಡುಗಡೆಯಾಗಿದೆ)... ಜನರಲ್‌ ಅಮರ್‌ಜೀತ್‌ ಬಕ್ಷಿ
*A/R ಆಂಡಾಟಾ & ರಿಟೊರ್ನೊ (2 ಏಪ್ರಿಲ್‌ 2004) (ಬಿಡುಗಡೆಯಾಗಿದೆ)...ಟೋಲ್‌ಸ್ಟಾಜ್‌
*ಕಿಸ್ಮತ್‌ (20 ಫೆಬ್ರುವರಿ 2004) (ಬಿಡುಗಡೆಯಾಗಿದೆ)... ರಾಜ್‌ ಮಲ್ಯ
*ರುದ್ರಾಕ್ಷ್‌ (13 ಫೆಬ್ರುವರಿ 2004) (ಬಿಡುಗಡೆಯಾಗಿದೆ)... ವೇದ್‌ ಪೂಜನ್‌
*ದಿ ಹೀರೋ (11 ಏಪ್ರಿಲ್‌ 2003) (ಬಿಡುಗಡೆಯಾಗಿದೆ)... ಶ್ರೀಮಾನ್‌ ಜಕಾರಿಯಾ
*ತಲಾಶ್‌ (3 ಜನವರಿ 2003) (ಬಿಡುಗಡೆಯಾಗಿದೆ)... ಛೋಟೆ ಪಠಾಣ್‌
*ಮೈನೆ ದಿಲ್‌ ತುಝ್‌ಕೋ ದಿಯಾ (23 ಆಗಸ್ಟ್‌ 2002) (ಬಿಡುಗಡೆಯಾಗಿದೆ)... ಶ್ರೀಮಾನ್‌ ವರ್ಮಾ (ಆಯೇಷಾ's ತಂದೆ)
*ಕ್ರಾಂತಿ (15 ಮಾರ್ಚ್‌ 2002) (ಬಿಡುಗಡೆಯಾಗಿದೆ)... ಮಹೇಂದ್ರ ಪ್ರತಾಪ್‌ ರಾಣಾ
*ದಿ ಲಾಸ್ಟ್‌ ಎಂಪೈರ್‌ (11 ಮಾರ್ಚ್‌ 2001) (ಬಿಡುಗಡೆಯಾಗಿದೆ)... ಫ್ರೈಯಾರ್‌ ಸ್ಯಾಂಡ್‌
*ಕೊಹ್ರಾಂ (13 ಆಗಸ್ಟ್‌ 1999) (ಬಿಡುಗಡೆಯಾಗಿದೆ)... ಬ್ರಿಗೇಡಿಯರ್‌ ಬೇಡಿ
*ಮಶಾಮಲ್‌ - ರಿಟೊರ್ನೊ ಅಲ್‌ ಡೆಸೆರ್ಟೊ (19 ಜೂನ್‌ 1998) (ಬಿಡುಗಡೆಯಾಗಿದೆ)
*ಫಿಗ್ಲಿಯೋ ಡಿ ಸಂದೋಕನ್‌, II (ಸಿಕ್ಕಿಕೊಂಡಿದೆ/ತಡೆಹಿಡಿಯಲಾಗಿದೆ) (1998)... ಸಂದೋಕನ್‌
*ಆತಂಕ್‌ ಹೀ ಆತಂಕ್‌ (4 ಆಗಸ್ಟ್‌ 1995) (ಬಿಡುಗಡೆಯಾಗಿದೆ)... ಆರಕ್ಷಕ ನಿರೀಕ್ಷಕ
*OP ಸೆಂಟರ್‌ (26 ಫೆಬ್ರುವರಿ 1995) (ಬಿಡುಗಡೆಯಾಗಿದೆ)... ಅಬ್ದುಲ್‌
*ಕಿಸ್ಮತ್‌ (16 ಜೂನ್‌ 1995) (ಬಿಡುಗಡೆಯಾಗಿದೆ)... ರಾಜನ್‌
*ಲೈ ಡೌನ್‌ ವಿತ್‌ ಲಯನ್ಸ್‌ (12 ಜೂನ್‌ 1994) (ಬಿಡುಗಡೆಯಾಗಿದೆ)... ಕಬೀರ್
*ಸಲಾಮಿ (18 ಮಾರ್ಚ್‌ 1994) (ಬಿಡುಗಡೆಯಾಗಿದೆ)... ಕ್ಯಾಪ್ಟನ್‌
*ದಿ ಮಹಾರಾಜಾಸ್‌ ಡಾಟರ್‌ (1994) (ಬಿಡುಗಡೆಯಾಗಿದೆ)... ಚಂದ್ರಗುಪ್ತ
*ಕ್ಷತ್ರಿಯಾ (29 ಮಾರ್ಚ್‌ 1993) (ಬಿಡುಗಡೆಯಾಗಿದೆ)... ಠಾಕುರ್‌ ಗಂಗಾ ಸಿಂಗ್‌ (ಆರಕ್ಷಕ ಅಧಿಕಾರಿ)
*ಯುಗಂಧರ್‌ (1993) (ಬಿಡುಗಡೆಯಾಗಿದೆ)
*ದಿಲ್‌ ಆಶ್ನಾ ಹೈ (25 ಡಿಸೆಂಬರ್‌ 1992) (ಬಿಡುಗಡೆಯಾಗಿದೆ)... ದಿಗ್ವಿಜಯ್‌ ಸಿಂಗ್‌
*ಯಲ್‌ಗಾರ್‌ (23 ಅಕ್ಟೋಬರ್‌ 1992) (ಬಿಡುಗಡೆಯಾಗಿದೆ)... ರಾಜ್‌ ಪ್ರತಾಪ್‌ ಸಿಂಘಾಲ್‌
*ಬಿಯಾಂಡ್‌ ಜಸ್ಟೀಸ್‌ (1992), (ಬಿಡುಗಡೆಯಾಗಿದೆ)... ಮೌಲೆಟ್‌
*ಲಂಬು ದಾದಾ (1992) (ಬಿಡುಗಡೆಯಾಗಿದೆ)
*ಕುರ್ಬಾನ್‌ (31 ಮೇ 1991) (ಬಿಡುಗಡೆಯಾಗಿದೆ)... ಇನ್ಸ್‌ಪೆಕ್ಟರ್‌ ಸೂರಜ್‌ ಸಿಂಗ್‌
*ಯೇ ಆಗ್‌ ಕಬ್‌ ಬುಝೇಗಿ (19 ಏಪ್ರಿಲ್‌ 1991) (ಬಿಡುಗಡೆಯಾಗಿದೆ)
*ವಿಷ್‌ಕನ್ಯಾ (1991) (ಬಿಡುಗಡೆಯಾಗಿದೆ)... ಅರಣ್ಯಾಧಿಕಾರಿ ವಿಕ್ರಮ್‌ ಸಿಂಗ್‌
*ಪೊಲೀಸ್‌ ಪಬ್ಲಿಕ್‌ (11 ಮೇ 1990) (ಬಿಡುಗಡೆಯಾಗಿದೆ)... ಹಿರಿಯ ಇನ್ಸ್‌ಪೆಕ್ಟರ್‌ ಷಾ ನವಾಝ್‌ ಖಾನ್‌
*ಹಾರ್‌ ಜೀತ್‌ (1990) (ಬಿಡುಗಡೆಯಾಗಿದೆ)
*ಶೇರಾ ಷಂಶೇರಾ (1990) (ಬಿಡುಗಡೆಯಾಗಿದೆ)
*ಖೂನ್‌ ಭರೀ ಮಾಂಗ್‌ (12 ಆಗಸ್ಟ್‌ 1988) (ಬಿಡುಗಡೆಯಾಗಿದೆ)... ಸಂಜಯ್‌ ವರ್ಮಾ
*ಮೇರಾ ಶಿಕಾರ್‌ (1988) (ಬಿಡುಗಡೆಯಾಗಿದೆ)
*ಅಸಂಭವ್‌ (1984) (ಬಿಡುಗಡೆಯಾಗಿದೆ)
*ಆಕ್ಟೋಪಸಿ (1983) (ಬಿಡುಗಡೆಯಾಗಿದೆ)... ಗೋಬಿಂದಾ
*ಅಶಾಂತಿ (1979)... ಮಲಿಕ್‌
*ಯುವರಾಜ್‌ (5 ಅಕ್ಟೋಬರ್‌ 1979) (ಬಿಡುಗಡೆಯಾಗಿದೆ)
*ಆಖ್ರೀ ಕಸಂ (1979) (ಬಿಡುಗಡೆಯಾಗಿದೆ)... ಕಿಶನ್‌/ಬಾದಲ್‌
*ದಿ ಥೀಫ್‌ ಆಫ್‌ ಬಾಗ್ದಾದ್‌ (1978) (ಬಿಡುಗಡೆಯಾಗಿದೆ)
*La tigre è ancora viva: Sandokan alla riscossa! (1977)
*ದಿ ಬ್ಲ್ಯಾಕ್‌ ಕೋರ್ಸೇರ್‌ (1976 - ಇಟಲಿ) (ಬಿಡುಗಡೆಯಾಗಿದೆ)
*ಡಾಕು ಔರ್‌ ಮಹಾತ್ಮಾ (1977) (ಬಿಡುಗಡೆಯಾಗಿದೆ)
*ಬುಲೆಟ್‌ (1977) (ಬಿಡುಗಡೆಯಾಗಿದೆ)... ದುರ್ಗಾ ಪ್ರಸಾದ್‌/D.P.
*ನಾಗಿನ್‌ (22 ಜನವರಿ 1976) (ಬಿಡುಗಡೆಯಾಗಿದೆ)... ಉದಯ್‌
*ಡಾಕು (1976) (ಬಿಡುಗಡೆಯಾಗಿದೆ)
*ಹರ್ಫಾನ್‌ ಮೌಲಾ (1976) (ಬಿಡುಗಡೆಯಾಗಿದೆ)
*ವಿಶ್ವಾಸ್‌ಘಾತ್‌ (1976) (ಬಿಡುಗಡೆಯಾಗಿದೆ)... ಉದಯ್‌
*ಅನಾರಿ (1975) (ಬಿಡುಗಡೆಯಾಗಿದೆ)
*ಮಂಝಿಲೆ ಔರ್‌ ಭೀ ಹೈ (1974) (ಬಿಡುಗಡೆಯಾಗಿದೆ)
*ಮಾ ಬಹೆನ್‌ ಔರ್‌ ಬೀವಿ (1974) (ಬಿಡುಗಡೆಯಾಗಿದೆ)
*ಇಷ್ಕ್‌ ಇಷ್ಕ್‌ ಇಷ್ಕ್‌ (1974) (ಬಿಡುಗಡೆಯಾಗಿದೆ)... ದಿವಾನಾ/ರವಿಕಾಂತ್‌ ವ್ಯಾಸ್‌
*ಕಚ್ಚೆ ಧಾಗೆ (1973) (ಬಿಡುಗಡೆಯಾಗಿದೆ)... ರೂಪಾ
*ಯೌವನ್‌ (1973) (ಬಿಡುಗಡೆಯಾಗಿದೆ)
*ರಾಖೀ ಔರ್‌ ಹತ್‌ಕಡಿ (1972) (ಬಿಡುಗಡೆಯಾಗಿದೆ)... ಸೂರಜ್‌
*ಸಝಾ (1972) (ಬಿಡುಗಡೆಯಾಗಿದೆ)
*ಅನೋಖಾ ದಾನ್‌ (1972) (ಬಿಡುಗಡೆಯಾಗಿದೆ)
*ಹಲ್‌ಚಲ್‌ (1971) (ಬಿಡುಗಡೆಯಾಗಿದೆ)... ಮಹೇಶ್‌ ಜೆಟ್ಲಿ
*ಸೀಮಾ (1971) (ಬಿಡುಗಡೆಯಾಗಿದೆ)
ಕಿರುತೆರೆ

*ಡೈರೆಕ್ಟರ್ಸ್‌ ಕಟ್‌ (2007) (TV ವಿಶೇಷ ಸರಣಿ)
*ಅನ್‌ ಮೆಡಿಕೊ ಇನ್‌ ಫೆಮಿಗ್ಲಿಯಾ (2007) (ಇಟಲಿಯ TV ಸರಣಿ)
*ದಿ ಬೋಲ್ಡ್‌ ಅಂಡ್‌ ದಿ ಬ್ಯೂಟಿಫುಲ್‌ (4 ಮೇ 2005) (TV ಸರಣಿ)... ರಾಜಕುಮಾರ ಓಮರ್‌
*ಟೀಮ್‌ ನೈಟ್‌ ರೈಡರ್‌ (9 ಫೆಬ್ರುವರಿ 1998) (TV ಸರಣಿ)... ಅರಿಸ್ಟಾಟಲ್‌ ಡ್ರಾಗೋ
*Forbidden Territory: Stanley's Search for Livingstone (7 ಡಿಸೆಂಬರ್‌ 1997) (TV ಸರಣಿ)... ಖಾಮಿಸ್‌ ಬಿನ್‌ ಅಬ್ದುಲ್ಲಾ
*ನೋಯಿ ಸಿಯಾಮೊ ಏಂಜೆಲಿ (16 ಫೆಬ್ರುವರಿ 1997) (TV ಕಿರು ಸರಣಿ)... ಜನರಲ್‌ ನೆಪೋಲಿಯನ್‌
*ರಿಟೊರ್ನೊ ಡಿ ಸಂದೋಕನ್‌, II (6 ಅಕ್ಟೋಬರ್‌ 1996) (TV ಕಿರು ಸರಣಿ)... ಸಂದೋಕನ್‌
*ಹೈಲ್ಯಾಂಡರ್‌ (20 ನವೆಂಬರ್‌ 1995) (TV ಸರಣಿ)... ಕಮೀರ್‌
*ಮಿಸ್ಟರಿ ಡೆಲ್ಲಾ ಜಿಯುಂಗ್ಲಾ ನೆರಾ, ಐ - ದಿ ಮಿಸ್ಟರೀಸ್‌ ಆಫ್‌ ದಿ ಡಾರ್ಕ್‌ ಜಂಗಲ್‌ (1991) ಎಂದೂ ಇದು ಹೆಸರುವಾಸಿಯಾಗಿದೆ (TV ಕಿರು ಸರಣಿ)... ಕಮ್ಮಾಮುರಿ
*ಬೈಬಲ್‌ ಕಿ ಕಹಾನಿಯಾಂ (ದೂರದರ್ಶನ ಭಾರತ,1995)(TV ಸರಣಿ).... ಕುಲಜನಕನಾದ ಅಬ್ರಹಾಂ
ಮತದಾನದ ಸದಸ್ಯತ್ವಗಳು

* ದಿ ಅಕಾಡೆಮಿ ಆಫ್‌ ಮೋಷನ್‌ ಪಿಕ್ಚರ್‌ ಆರ್ಟ್ಸ್‌ ಅಂಡ್‌ ಸೈನ್ಸಸ್‌ (ಆಸ್ಕರ್‌ ಅಕಾಡೆಮಿ ಎಂದು ಇದು ಸಾಮಾನ್ಯವಾಗಿ ಜನಜನಿತ)
* ದಿ ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌
* ದಿ ಅಮೆರಿಕನ್‌ ಫೆಡರೇಷನ್‌ ಆಫ್‌ ಟೆಲಿವಿಷನ್‌ ಅಂಡ್‌ ರೇಡಿಯೋ ಆರ್ಟಿಸ್ಟ್ಸ್‌
* ದಿ ಬ್ರಿಟಿಷ್‌ ಆಕ್ಟರ್ಸ್‌ ಇಕ್ವಿಟಿ ಅಸೋಸಿಯೇಷನ್‌
ಆಕರಗಳು
ಹೊರಗಿನ ಕೊಂಡಿಗಳು

*
* ಅಧಿಕೃತ ಜಾಲತಾಣ
* ಅಭಿಮಾನಿ ತಾಣ
* ವಿಶೇಷ ರೂಪಕ - "ಗ್ಲೋಬಲ್‌ ಅಪೀಲ್‌ - ಕಬೀರ್ ಬೇಡಿ" ಇನ್‌ ದಿ ಸ್ಟೇಜ್‌
* 1976ರ ಸಂದೋಕನ್‌ ಕಿರುಸರಣಿಯಿಂದ ಪಡೆಯಲಾದ ಚಿತ್ರಿಕೆಗಳು
* 2007ರಲ್ಲಿ ಬಂದ ಕಬೀರ್ ಬೇಡಿಯೊಂದಿಗಿನ ಬಿಚ್ಚುಮನದ ಸಮಗ್ರವಾದ ಸಂದರ್ಶನ
* 2001ರ ಅಕ್ಟೋಬರ್‌ನಲ್ಲಿ ಬಂದ ಫಿಲ್ಮ್‌ಫೇರ್‌ನೊಂದಿನ ವ್ಯಾಪಕವಾದ ಸಂದರ್ಶನ
* 1999ರಲ್ಲಿ ಇಂಡಿಯನ್‌ ಎಕ್ಸ್‌ಪ್ರೆಸ್‌ನಿಂದ ಸಂದರ್ಶನ ಮಾಡಲ್ಪಟ್ಟಿದ್ದು


ವರ್ಗ:೧೯೪೬ ಜನನ
ವರ್ಗ:ಇಂಗ್ಲಿಷ್‌ ಸಿಖ್ಖರು
ವರ್ಗ:ಭಾರತೀಯ ಚಲನಚಿತ್ರ ನಟರು
ವರ್ಗ:ಸಮಕಾಲೀನ ಜನರು
ವರ್ಗ:ಭಾರತದ ಸಿಖ್ಖರು
ವರ್ಗ:ಚಲನಚಿತ್ರ ನಟರು
ವರ್ಗ:ಬಾಲಿವುಡ್